Rizgonių geležinkelio viadukas

Rizgonių geležinkelio viadukas – viadukas, stovintis Jonavos rajone, Jonavos–Rizgonių geležinkelio linijoje, Aklojo Ežero kaime, maždaug pusiaukelėje tarp Jonavos (15 km) ir Ukmergės (20 km), už 6 km į šiaurės vakarus nuo Rizgonių. Kertamas automobilių kelias  po viaduku yra dviejų eismo juostų. Iki 1958 m. šalia jo veikė Jonavos–Ukmergės siaurasis geležinkelis, tačiau platinant plentą išardytas. 2010 m. buvo rekonstruota plento važiuojamoji dalis. Šalia viaduko plyti Pageležių miškas, atsišakoja kelias .

1977 m. Rizgonyse įkurtas nerūdinių statybinių medžiagų kombinatas, rūšiuojantis Rizgonių karjero žvyrą. Viaduku nutiestas vienkelis, plačiosios vėžės pramoninis geležinkelis, skirtas išvežti šią produkciją.Rizgonys vilnijosvartai.lt

Geležinkelis viaduko prieigose įrengtas ant aukštų pylimų. Prietilčio kūgiai sutvirtinti betoninėmis plytelėmis. Statinys sijinės konstrukcijos, 4 tarpatramių, apie 68 m ilgio.Rizgonių geležinkelio viadukas maps.lt Plento juosta išsitenka viename iš ilgųjų viaduko tarpsnių (pietų pusėje). Perdangos skerspjūvį sudaro dvi tėjinio profilio gelžbetoninės sijos. Jos atremtos į tarpines rėmines atramas ir užpiltinius ramtus. Bėgiai su pabėgiais pakloti ant skaldos balasto.

Ilgajame tarpatramyje virš kelio, ant abiejų sijų iš abiejų kelio pusių išlikusios produkcijos žymės „Ярославль ГЗПК 130 у 09“.Rizgonių geležinkelio viadukas Google Street View Jos galimai priklauso gelžbetonio konstrukcijų gamintojui iš Jaroslavlio (Rusija).  

 Šaltiniai 

 Nuorodos 

 Rizgonių geležinkelio viadukas miestai.net


Kategorija:Jonavos rajono tiltai
Kategorija:Lietuvos sijiniai tiltai
Kategorija:Lietuvos viadukai
Kategorija:Geležinkelio tiltai Lietuvoje